google/wiki40b huggingface dataset:
मानव रहित विमान

मानव रहित विमान (अंग्रेजी:Unmanned Aerial Vehicle या ड्रोन) एक प्रकार का विमान है जिसे सैन्य अभियानों में शत्रु क्षेत्र की टोह लेने एवं आवश्यकता पड़ने पर आक्रमण करने के लिये उपयोग मे लाया जाता है। अन्य क्षेत्रों में इनका उपयोग भूमि एवं सागर के उपर उड़ते हुए सर्वेक्षण करने में भी किया जाता है। चूँकि इन विमानों को रिमोट कंट्रोल के द्वारा नियंत्रित किया जाता इन्हें किसी मानव चालक की उपस्थिति की आवश्यकता नहीं होती है। अपनी इस विशेषता के कारण ही यह टोही विमान के रूप अत्याधिक उपयोग मे लाये जाते हैं। इन विमानों को ड्रोन विमान भी कहा जाता है। ड्रोन अंग्रेज़ी का एक शब्द है और इसका अर्थ नर मधुमक्खी होता है।
ड्रोन और प्रक्षेपास्त्र दोनो ही रिमोट संचालित होते है पर इन दोनों मे मुख्य अंतर यह है की जहाँ मानव रहित विमान को पुनः उपयोग मे लिया जा सकता है, प्रक्षेपास्त्र केवल एक बार के उपयोग के लिये ही होता है।

डीआरडीओ निशांत

डीआरडीओ निशांत एक मानव रहित विमान (यूएवी) है जिसे भारत के वैमानिकी विकास प्रतिष्ठान जो डीआरडीओ की एक शाखा है, ने भारतीय सशस्त्र बलों के लिए विकसित किया है।
त्रिज्या

त्रिज्या या अर्धव्यास किसी वृत्त के केन्द्र से उसकी परिधि तक की दूरी को कहते हैं।

अन्य भाषाओं में

अंग्रेज़ी में 'त्रिज्या' को 'रेडियस' (radius), 'व्यास' को 'डायमीटर' (diameter), 'वृत्त' को 'सरकल' (circle) और 'परिधि' को 'सर्कमफ़्रेन्स' (circumference) कहते हैं।
झेलम एक्स्प्रेस १०७७

झेलम एक्स्प्रेस १०७७  भारतीय रेल द्वारा संचालित एक मेल एक्स्प्रेस ट्रेन है। यह ट्रेन पुणे जंक्शन रेलवे स्टेशन (स्टेशन कोड:PUNE) से ०५:२०PM बजे छूटती है और जम्मू तवी रेलवे स्टेशन (स्टेशन कोड:JAT) पर ०८:५५AM बजे पहुंचती है। इसकी यात्रा अवधि है ३९ घंटे ३५ मिनट।
झेलम एक्सप्रेस भारतीय रेल पर एक दैनिक ट्रेन है। यह पुणे से, जो महाराष्ट्र की सांस्कृतिक राजधानी है से लेकर जम्मू तवी, जम्मू-कश्मीर की शीतकालीन राजधानी से उत्तर भारत मे चलती है। इसके अलावा, यह ट्रेन सामरिक रूप से महत्वपूर्ण है; क्युंकि यह भारतीय सेना के मुख्यालय के दक्षिण कमान, पुणे को एक महत्त्वपूर्ण सीमा स्थित शहर से जोड़ता है। यह ट्रेन कुल मिलाकर ६५ स्टेशनों पर रूकती हैl यह ट्रैन कुल मिलाकर जम्मू तवी और पुणे के बीच २१७३ किलोमीटर का फासला तय करती हैl

संख्या और नामकरण

रेलगाड़ी को "झेलम" नाम जम्मू-कश्मीर की एक उल्लेखनीय नदी झेलम से मिला था। ऊपर जाने वाली ट्रेन; पुणे - जम्मू तवी की संख्या ११०७७ है अथवा निचे जाने वाली ट्रेन; जम्मू तवी - पुणे की संख्या ११०७८ है।

आगमन और प्रस्थान

ऊपर जाने वाली, जम्मू तवी की ओर बढ़ने वाली ट्रेन १७:२० बजे पुणे छोड़ देती है। यह अगले दिन २०:४५ घाटों पर नई दिल्ली पहुँचती है, और तीसरे दिन ९:२० घंटों मे जम्मू तवी पहुँचती है।निचे जाने वाली ट्रेन २१:४५ बजे जम्मू तवी छोड़ देती है और अगले दिन १०:०० बजे नई दिल्ली आती है। अंत में यह तीसरे दिन १४:३५ बजे पुणे तक पहुँचती है।

ट्रेन और रुकावट

पुणे छोड़ने के बाद, यह उरुली, दौंड, अहमदनगर, बेलापुर, कोपरगांव,[मनमाड, नांदगाओं, चाळीसगाओं, पाचोरा, जलगांव, भुसावल, बुरहानपुर, खंडवा, छनेरा, हरदा, टिमरनी, बानापुरा, इटारसी, होशंगाबाद, हबीबगंज, भोपाल, विदिशा ,गंजबासोदा,बीना, ललितपुर, बबीना,झांसी, दतिया, डबरा,ग्वालियर, मुरैना, धौलपुर, आगरा कैंट, राजा-की-मंडी, मथुरा, फरीदाबाद, हजरत निजामुद्दीन, नई दिल्ली, सब्जी मंडी, नरेला, सोनीपत, गन्नौर, पानीपत करनाल, तराओरी, कुरुक्षेत्र, अंबाला कैंट, अंबाला सिटी, राजपुरा, सरहिंद, खन्ना, लुधियाना, [[फगवाड़ा, जालंधर, टांडा उर्मर, दसुया, मुकेरियां, चक्की बैंक, कठुआ, सांबा, विजयपुर जम्मू मे रूकती है और अंत में जम्मू तवी पर समाप्त होती है। अतः यह महाराष्ट्र, मध्य प्रदेश, उत्तर प्रदेश, राजस्थान (धौलपुर से गुजरते हुए एक छोटे से हिस्से), हरियाणा, दिल्ली राष्ट्रीय राजधानी क्षेत्र, पंजाब और जम्मू-कश्मीर के राज्यों के माध्यम से इस प्रकार गुजरती है। इस प्रकार यह ट्रेन ४० घंटों मे २१७७ किलोमीटर की दूरी तय करती है।

भविष्य की संभावनाएं

दौंड-मनमाड अनुभाग और जालंधर-पठानकोट जम्मूतवी अनुभाग के दोहरीकरण और विद्युतीकरण के साथ, झेलम एक्सप्रेस का तुलनात्मक रूप से काम समय मे तेजी से दौड़ना आशातीत है। इसके अलावा, २०१३ मे जम्मू-तवी -उधमपुर-कटरा खंड के पूर्ण होने के बाद से ट्रेन के कटरा तक बढ़ा दिए जाने की उम्मीद है।
प्रतीक जैन

प्रतीक जैन एक भारतिया कलाकार है. वर्ष 2014 मैं प्रतीक ने वस्पा स्कूटर को 3 घंटे मैं मल्टी लोगो स्ट्रिक्केरिंग करके अपना नाम लिम्का बुक ऑफ रेकॉर्ड्स नाम दर्ज करवाया और उननोने उससी साल आपनी टीम के साथ 13 घंटे मैं 36 वेबसाइट बनके लिम्का बुक ऑफ रेकॉर्ड्स मैं जगा हासिल की.
हरित बस्तियां

यह एक प्रमुख मानव बस्ति प्रतिरुप हैं जो प्रायः ग्रामीण क्षेत्रों मे देखा जाता हैं।
लुईस बोधा हवाई अड्डा

यह एक प्रमुख हवाई अड्डा हैं |
रागदरबारी

कथावस्तु

राग दरबारी व्यंग्य-कथा नहीं है। इसमें श्रीलाल शुक्ल जी ने स्वतंत्रता के बाद के भारत के ग्रामीण जीवन की मूल्यहीनता को परत-दर-परत उघाड़ कर रख दिया है। इसके संदर्भ में गोपाल राय लिखते हैं कि- “रागदरबारी उत्तर प्रदेश के पूर्वांचल के एक कस्बानुमा गाँव शिवपाल गंज की कहानी है; उस गाँव की जिन्दगी का दस्तावेज, जो स्वतन्त्रता-प्राप्ति के बाद ग्राम विकास और ‘गरीबी हटाओ’ के आकर्षक नारों के बावजूद घिसट रही है।" राग दरबारी की कथा भूमि एक बड़े नगर से कुछ दूर बसे गाँव शिवपालगंज की है जहाँ की जिन्दगी प्रगति और विकास के समस्त नारों के बावजूद, निहित स्वार्थों और अनेक अवांछनीय तत्वों के आघातों के सामने घिसट रही है। शिवपालगंज की पंचायत, कॉलेज की प्रबन्ध समिति और कोआपरेटिव सोसाइटी के सूत्रधार वैद्यजी साक्षात वह राजनीतिक संस्कृति है जो प्रजातन्त्र और लोकहित के नाम पर हमारे चारों ओर फल फूल रही है।
२६४५ ईसा पूर्व

२६४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
निकोल औनापु मान

निकोल औनापु मान (Nicole Victoria Aunapu Mann; जन्म 27 जून 1977) नासा की प्रशिक्षण कक्षा 2013 में प्रशिक्षित एक अंतरिक्ष यात्री हैं। वह यू.एस. मरीन कोर में लेफ्टिनेंट कर्नल हैं। वह अमेरिकी नौसेना अकादमी, स्टैनफोर्ड यूनिवर्सिटी और यू.एस.नेवल टेस्ट पायलट स्कूल से स्नातक हैं। मान एक एफ/ए 18 की पायलट हैं, जिन्होंने जुलाई २०१५ में अंतरिक्ष यात्री उम्मीदवार प्रशिक्षण पूरा किया था।
निकोल का जन्म २७ जून १९७७ को पेन्गग्रोव, कैलिफ़ोर्निया में हुआ था। वह २००२ में नौसेना एविएटर पंख से सम्मानित की गयी थीं और ईराक और अफगानिस्तान पर एक लड़ाकू पायलट के रूप में एफ/ए -18 एस में लड़ाकू मिशनों की उड़ान भरने वाले दो युद्ध यात्राओं पर भी गयी थीं। जब उन्हें नासा के अंतरिक्ष यात्री प्रशिक्षण के लिए स्वीकार किया गया था, तब वह मैरीलैंड में नौसेना वायु स्टेशन पैट्सेंट नदी में एफ/ए -18 लड़ाकू जेट पायलट के रूप में तैनात थीं। २०१३ में जब वह नासा के लिए अंतरिक्ष यात्री के रूप में प्रशिक्षित हुई तब वह ६३०० से अधिक आवेदकों में से चयनित आठ उम्मीदवारों में से एक थीं। और नासा ने यह भी कहा है कि वह एक ऐसी अंतरिक्षयात्री है जो क्षुद्रग्रह पर या मंगल ग्रह पर भेजे जाने के लिए बिलकुल प्रशिक्षित है।
प्रेम लाल जोशी

प्रारंभिक जीवन एवं शिक्षा

वर्ष १९८१ में प्रेम लाल जोशी ने हेमवती नंदन बहुगुणा गढ़वाल विश्वविद्यालय से वाणिज्य (वृत्त एवं लेखाकरण) में पीएचडी की सर्वोच्च शैक्षिक डिग्री प्राप्त की। इन्होंने वर्ष १९७५ में दिल्ली विश्वविद्यालय से वाणिज्य में परास्नातक किया हैं। इन्हें १९७९ में भारतीय समाज विज्ञान संशोधन परिषद, नई दिल्ली द्वारा टीचर फेलोशिप (शिक्षक अनुदान) प्राप्त हुआ।

करियर

१९८० के दशक के दौरान इन्होंने गढ़वाल विश्वविद्यालय में काम किया और विश्वविद्यालय में वाणिज्य की संकाय स्थापित करने में महत्वपूर्ण भूमिका निभाई। इन्होंने इंटरनेशनल जर्नल ऑफ एकाउंटिंग ऑडिटिंग एंड परफॉरमेंस इवैल्यूएशन, एफ्रो एशियन जर्नल ऑफ फाइनेंस एंड एकाउंटिंग और एफ्रो एशियन जर्नल ऑफ फाइनेंस एंड एकाउंटिंग नामक वृत्त तथा लेखा अध्ययन पर आधारित अंतर्राष्ट्रीय पत्रिकाओ की स्थापना किया, जिसके वें मुख्य सम्पादक हैं। गूगल स्कॉलर के एक मूल्यांकन के अनुसार अंतर्राष्ट्रीय विद्वानों ने डॉ॰ प्रेम लाल जोशी के लेखो और शोध पत्रों को 822 बार अपने लेखो अथवा पत्रों में सन्दर्भ दिया हैं। बहरीन के शिक्षा मंत्रालय के संमत्रण में संयुक्त राष्ट्र शैक्षिक, वैज्ञानिक एवं सांस्कृतिक संगठन (यूनेस्को) के परामर्श पर डॉ॰ प्रेम लाल जोशी ने एकाउंटिंग पर दो पुस्तकें लिखी, जो बहरीन की सरकारी विद्यालयों के पाठ्यक्रम में सम्मिलित हैं। वें वर्ष २००५ से २००६ तक एएए के सूचना प्रौद्योगिकी समिति के सदस्य और इंडियन ऑडिट एसोसिएट्स के उपाध्यक्ष थें। वर्ष १९९५ से २०१२ तक यूरोपीय एकाउंटिंग एसोसिएशन के भी सदस्य थे। डॉ॰ एम. एल. जोशी की वित्त और लेखा अध्ययन पर अब तक ६ किताबें प्रकाशित हो चुकी हैं।
प्रवंचना

मूल

धोखा देना, ठगना, छल करना
चील नीहारिका

चील नीहारिका (अंग्रेजी: Eagle nebula, ईगल नॅब्युला) सर्प तारामंडल में स्थित नवजात तारों का एक खुला तारागुच्छ है जिसके इर्द-गिर्द एक चील की आकृति की नीहारिका फैली हुई है। इसी निहारिका में "सृष्टि के स्तम्भ" नामक क्षेत्र है जिसकी तस्वीरें हबल अंतरिक्ष दूरबीन ने ली थीं और विश्व-भर में प्रसिद्ध हो गई। चील निकरिका की खोज झ़ों-फ़ीलीप द शेसो (Jean-Philippe de Cheseaux, 'झ़' के उच्चारण का ध्यान रखें) ने सन् १७४५-४६ में की थी। चील नीहारिका पृथ्वी से लगभग ६,५०० प्रकाश-वर्ष की दूरी पर है। इसमें स्थित सबसे रोशन तारे का मैग्नीट्यूड +८.२४ है और यह दूरबीन के द्वारा आसानी से देखा जा सकता है। इसे मॅसिये वस्तुओं की सूची में भी शामिल किता गया था, जहाँ इसका नामांकन मॅसिये १६ (M16) है।
कूवम नदी

कूवम नदी तमिल नाडु राज्य की प्रसिद्ध नदी है, जो चेन्नई में बंगाल की खाड़ी से मिलती है। यह नदी चेन्नई शहर के एकदम बीच से निकलती है, तो शहर को दो समान भगों में विभाजितक रती है। कूवम नाम तमिल साहित्य से लिया गया लगता है। तमिल में भुमिगत जल स्रोतों, कूपों और ठहरे हुए जल विज्ञान में माहिर व्यक्ति को कूवलन कहते हैं।
यह बंगाल की खाड़ी में गिरने वाली लघुतम नदी भी है। इसकी लंबाई मात्र ६५ कि॰मी॰ है। इसका उद्गम तिरुवल्लूर जिला में कूवम नामक स्थान पर है।
स्टीमर

स्टीमर या स्टीमबोट एक भाप से चलने वाला पानी का जहाज होता है, जिसमें प्रोपल्ज़न का प्राथमिक तरीका वाष्प-शक्ति होती है। स्टीमर को प्रायः झीलों, नदियों आदि में परिवहन हेतु प्रयोग किया जाता है, किंतु बड़े स्टीमरों को समुद्र में भी प्रयोग किया जा सकता है।
जरादूर दृष्टि

इस दृष्टि दोष में निकट दृष्टि दोष और दूर दृष्टि दोष दोनों दोष होता है जिसमें मनुष्य दूर की वस्तु तथा नजदीक की वस्तु को स्पष्ट नहीं देख पाता है इस दृष्टि दोष को जरा दृष्टि दोष कहते हैं
कारण-समायोजन क्षमता का कम हो जाना
यह दोष उम्र ढलने के पश्चात ही दिखाई देता है
इस प्रकार के दोष से निवारण के लिए हमें द्विफोकसी  लेंस का प्रयोग करना चाहिए।
भोजपुर जिला, बिहार

विवरण

बिहार की राजधानी पटना से चालीस किलोमीटर की दूरी पर बसा भोजपुर जिला ऐतिहासिक महत्व रखता है। भोजपुर जिले के निवासियों का मुख्य व्यवसाय कृषि है। भोजपुर की सीमा तीन तरफ से नदियों से घिरी है। जिले के उतर में गंगा नदी, पूर्व में सोन इसकी प्राकृतिक सीमा निर्धारित करते हैं। भोजपुर के उत्तर मे सारण और बलिया (उत्तर प्रदेश), दक्षिण मे रोहतास, पूर्व मे पटना एवं पश्चिम मे बक्सर, जहानाबाद एवं अरवल जिला से घिरा है ।
भोजपुर जिला पहले शाहाबाद के अन्तर्गत था जिसको सन् 1972 में बांटकर भोजपुर और रोहतास नामक दो जिले बनाए गए। १९९२ तक बक्सर भी भोजपुर जिले का एक अनुमण्डल था जिसे १९९२ में एक अलग जिला बना दिया गया। वर्तमान समय में भोजपुर जिले में तीन अनुमण्डल हैं- आरा सदर, पीरो और जगदीशपुर। जिले में तेरह प्रखण्ड है। 
मुख्यालय आरा भोजपुर का एक प्राचीन नगर है। यहां कई दर्शनीय मंदिर हैं। आरण्य देवी इस शहर की आराध्य देवी हैं।माँ आरण्य देवी के अलावा अन्य भी धार्मिक स्थल हैं, जिनमें महथिन माई(बिहिया),बखोरापुर काली मंदिर आदि चर्चित स्थल हैं। जैन समाज के भी कई प्रसिद्ध मंदिर यहां है। भोजपुर में ही जगदीशपुर है, जहां के बाबू कुंवर सिंह ने पहले स्वतंत्रता संग्राम 1857 की क्रांति में अंग्रेजो के खिलाफ लड़ाई का नेतृत्व किया था। 
आरा देश के बाकी हिस्सों से रेलमार्ग और सड़क मार्ग से भी जुड़ा है। वीर कुंवर सिंह के नाम पर विश्वविद्यालय है। कई उच्चस्तरीय कॉलेज और स्कूल जिले की शैक्षणिक पहचान दिलाते हैं।विद्यालय में क्षत्रिय उच्च विद्यालय,हर प्रसाद जैन उच्च विद्यालय,जिला विद्यालय और टाउन उच्च विद्यालय आदि हैं। हर प्रसाद दास जैन कॉलेज, महाराजा कॉलेज, सहजानंद ब्रह्मर्षि कॉलेज, जगजीवन कॉलेज, महंत महादेवानंद महिला कॉलेज प्रमुख कॉलेज हैं।
चर भद्रासन उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

चर भद्रासन उपजिला बांग्लादेश के मध्य में स्थित, ढाका विभाग के फरिदपुर जिले में स्थित है।
माइकोबैक्टीरियम ट्यूबर्क्युलोसिस

माइकोबैक्टीरियम ट्यूबर्क्युलोसिस रोग पैदा करने वाला एक जीवाणु है, इससे तपेदिक या क्षय रोग (T.B.) होता है। इसकी खोज सर्वप्रथम रॉबर्ट कोच ने 1882 में किया था। यह एक खतरनाक जीवाणु है जो स्तनधारी जीवों के फेफड़ों के प्रभावित करता है। जीनोम परियोजना के अन्तर्गत इसके जीनोम अनुक्रम का पता 1998 में लगा लिया गया है।
विभिन्न प्रकार के संधारित्र

संधारित्रों का वर्गीकरण प्राय: उनके निर्माण में प्रयुक्त डाइएलेक्ट्रिक पदार्थ के आधार पर किया जाता है। डाइएलेक्ट्रिक भी दो प्रकार के होते हैं - बल्क कुचालक (Bulk insulators) एवं धातु-आक्साइड के फिल्म (इन्हें 'विद्युत-अपघट्य संधारित्र' भी कहते हैं)। इसी प्रकार, संधारित्र नियत मान वाले (fixed) हो सकते हैं या परिवर्ती मान वाले (variable).
महबुब आलम

जीवनी

इनके जन्म ३१ अगस्त १९८१ राजविराज नगरपालिका में हुआ है। मेहबुब ने सर्वप्रथम नेपाल से खेलने मौका सन् २००० में श्रीलंका में हुआ अंडर १९ विश्वकप में पाएँ थे। उसके बाद उन्होंने नेपाली राष्ट्रीय क्रिकेट टीम में भी स्थान पक्की की थी। उन्होंने राष्ट्रीय क्रिकेट टोलीसे युएई में हुए एसिसि ट्रॉफी वही वर्ष खेले थे। ओंटेरियो में हुए सन् २००१ के एसिसि ट्रॉफी के ३ मैच उन्होंने खेले थे। सन् २००२ में सिंगापुर में हुए एसिसि ट्रॉफी में उन्होंने उत्कृष्ट प्रदर्शन करते हुए नेपाल को फाइनल तक लगा था। युएई और मलेसिया में हुए अंतर्राष्ट्रीय कप में उन्होंने अपनी प्रथम श्रेणी क्रिकेट की आरम्भ किया था।
कानाइघाट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

कानाइघाट उपजिला बांग्लादेश के पूर्वी सीमान्त में स्थित, सिलेट विभाग के सिलेट जिले में स्थित है।
ब्लू(वेब सिरीज)

साजिश

ब्लू (जूलिया स्टाइल्स) है एक माँ के साथ एक गुप्त जीवन के रूप में एक सेक्स वर्करहै । वह कुछ भी कर देंगे से रखने के लिए उसके बेटे जोश (ऊरिय्याह शेल्टन). लेकिन उसके अतीत अन्य योजनाओं की है.
आरटेट

राजस्‍थान शिक्षक पात्रता परीक्षा राजस्‍थान में शिक्षक बनने लिए पात्रता शर्तों को पूरा करने के लिए पास करना जरूरी है। जिन छात्रों ने बीएड कोर्स कर रखा है वे राजस्‍थान शिक्षक पात्रता परीक्षा दे सकते हैं। शिक्षक भर्ती के लिए इसे आवश्‍य अर्हता बना दिया गया है।
1998 क्रैमलिन कप

पुरुष एकल

येवगेनी केफेलनिकोव ने  गोरान इवानिसेविच को 7–6(2), 7–6(5) से हराया।

महिला एकल

मैरी पियर्स ने  मोनिका सेलेस को 7–6(2), 6–3 से हराया।
द एंग्री बर्ड्स

निर्माण

फिनिश के वीडियो गेम बनाने वाली कंपनी रोवीओ ने एक समाचार में बताया की वह सोनी के साथ मिल कर इस पर एक फिल्म बनाने वाली है। इसके लिए मार्वेल में कार्य करने वाले पूर्व निर्माता डेविड माइसेल से भी बात की है। यह पहले आइरन मेन और थोर जैसे किरदार के लिए फिल्म का निर्माण कर चुके हैं। इसके बारे में स्टुडियो ने आधिकारिक रूप से 29 सितम्बर 2014 में बताया। इसके बाद 1 अक्टूबर को इस फिल्म की छवि दिखाई गई।
डेली मेल

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र लंदन, युनाइटे किंगडम से प्रकाशित होता है।
माधोपुर, पंजाब

इतिहास

माधोपुर पहले पहाड़ी राज्यों के शासन के अधीन था। महाराजा रणजीत सिंह ने भी माधोपुर पर शासन किया है इसके परमाण महराजा रणजीत सिंह के राज्यकाल का महल आज भी यहाँ से ५ किलोमीटर दूर शाहपुर कंडी में स्थित है। अंग्रेजो के काल के गिरिजाघर, परिओं का बाग, लाल कोठी, अप्परबारी दोआब नहर, लोयर बारी दोआब नहर और अन्य कई इमारते आज भी यहाँ मौजूद है। माधोपुर से जम्मू कश्मीर में प्रवेश करने पर डॉ श्यामा प्रसाद मुखर्जी को 11 मई 1953 को जम्मू और कश्मीर के शेख़ अब्‍दुल्‍ला ने हिरासत में ले लिया था। पंजाब सरकार ने उनकी स्मृति में एक मूर्ती यहाँ स्थापित की।
चौपाल (सार्वजनिक स्थान)

चौपाल (چوپال) उत्तर भारत और पाकिस्तान में ग्रामीण क्षेत्रों में सामुदायिक भवन अथवा स्थान को कहा जाता है। यह ग्रामीणों, विशेष रूप से पुरुष निवासियों के लिए सामुदायिक जीवन का केन्द्र होता है। छोटे गाँवों में यह नीम, बरगद अथवा पीपल के पेड़ की छाया में साधारण चबुतरे पर ही होती है। बड़े गाँवों में सामुदायिक अतिथि गृह (अथवा मेहमान ख़ाना) के रूप में विस्तृत सरंचना भी हो सकती है।
चौपाल का निर्माण और रखरखाव सामुदायिक कोष से किया जाता है जो कई बार गाँव के समुदायों से चन्दे के रूप में इकट्ठा किया जाता है।
अलेक्सांदर द्वितीय

अलेक्सांदर द्वितीय (रूसी : Алекса́ндр II Никола́евич; १८१२ - १८८१) रूस का ज़ार (१८५५ से ८१) था। वह निकोलस प्रथम का ज्येष्ठ पुत्र था।

परिचय

२ मार्च १८५५ को निकोलस प्रथम की जब सेवेस्तोपल में भारी पराजय के बाद मृत्यु हुई और जब क्रीमिया का युद्ध चल ही रहा था, यह रूस के सिंहासन पर बैठा। तुर्की से मिली पराजय ने सेना के संगठन और राज्य में आंतरिक सुधार की आवश्यकता को अनिवार्य कर दिया था। यद्यपि अलेक्सांदर स्वभाव से कोमल था, तथापि कम सहिष्णु और प्रतिगामी था। इतिहास में यह 'मुक्तिदाता' और 'महान् सुधारों का युगप्रवर्तक' के नाम से प्रसिद्ध हुआ। मुक्ति कानून द्वारा उसने एक करोड़ भूदासों को स्वाधीन कर दिया, काश्तकारों को बिना मुआवजा दिए वैयक्तिक स्वाधीनता दे दी। १८६४ में जिला और प्रांतिक कौंसिलों (जेम्सहस) की और १८७० में निर्वाचित नगरपालिकाओं की स्थापना हुई। इसी काल स्थानीय स्वायत्तशासन का विकास, न्याय के कानूनों में संशोधन, जूरीप्रणाली का प्रारंभ और शिक्षाप्रणाली में संशोधन हुआ। सैनिक शिक्षा अनिवार्य की गई।
रूस की औद्योगिक क्रांति का आरंभ अलेक्सांदर द्वितीय के शासनकाल में ही हुआ। व्यवसाय और रेलवे का विस्तार हुआ। काकेशस पर आधिकार जम गया। मध्य एशिया में रूस के राज्यविस्तार से रूस और ब्रिटेन के संबंधों में तनाव आ गया।
किंतु अलेक्सांदर के शासनसुधार प्यासे के लिए ओस के समान थे। क्रांतिकारी दल इससे संतुष्ट नहीं था। उसकी शक्ति बराबर बढ़ती गई। उसी मात्रा में ज़ार भी प्रतिक्रियावादी होता गया और जीवन के पिछले सालों में उसका प्रयत्न अपने ही सुधारों को व्यर्थ करने में लगा। १८६३ में पोलैंड से विद्रोह हुआ जो क्रूरतापूर्वक कुचल दिया गया। तुर्की से १८७७ में पुन: युद्ध छिड़ गया। सुदूर पूर्व में आमूर नदी की घाटी का प्रदेश ब्लादीवोस्तक तक (१८६०) और जापान से सखालिन तक (१८७५) लेने में ज़ार भी सफल हुआ।
नारादनाया वोल्या नामक वामपंथी आतंकवादी संगठन द्वारा १३ मार्च १८८१ को सेंट पीटर्सबर्ग में जमीन के नीचे बम रखकर ज़ार अलेक्सांदर की हत्या कर दी गई।
लाल चिंतामणि शरण नाथ शाहदेव

जीवनी

लाल चिंतामणि शरण नाथ शाहदेव का जन्म 1931 में नागवंशी राजवंश के एक शाही परिवार में हुआ था। उन्होंने रायपुर के राज कुमार कॉलेज में अध्ययन किया था। 1950 में, उन्होंने अपने परदादा उदय प्रताप नाथ शाहदेव के बाद छोटानागपुर रियासत के महाराज के रूप में पद सम्भाला।
वे 1957 में रांची विधानसभा क्षेत्र से निर्दलीय विधायक थे और बिहार विधानसभा में सबसे कम उम्र के विधायक थे। बाद में, उन्हें कांग्रेस के उम्मीदवार के रूप में बिहार विधान परिषद के लिए चुना गया। 
संक्षिप्त बीमारी के बाद 9 जुलाई 2014 को रांची में उनका निधन हो गया।
हरमनप्रीत कौर

व्यक्तिगत जीवन

इनका जन्म ८ मार्च १९८९ को पंजाब के मोगा में हुआ था। वह हर्मन्दर सिंह भुल्लर, वॉलीबॉल और बास्केटबाल खिलाड़ी और सतविंदर कौर के घर पैदा हुई थीं।  उसके माता-पिता बपतिस्मा लेने वाले सिख हैं। उनकी छोटी बहन हेमजीत अंग्रेजी में स्नातकोत्तर हैं और मोगा में गुरु नानक कॉलेज में एक सहायक प्रोफेसर के रूप में काम करती हैं।  उन्होंने मोगा में अपने निवास से 30 किलोमीटर दूर, जियान ज्योति स्कूल अकादमी में शामिल होने के बाद क्रिकेट खेलना शुरू किया, जहां उन्होंने कमलदेश सिंह सोढ़ी के तहत प्रशिक्षित किया। हरमन अपने करियर के प्रारंभिक दिनों में पुरुषों के साथ खेलते थे। वह 2014 में मुंबई चली गई जहां उन्होंने भारतीय रेलवे के लिए काम करना शुरू किया।  हरमनप्रीत वीरेंद्र सहवाग से प्रेरित थे।
रोसेओला

रोसेओला एक संक्रामक बीमारी है जो किसी प्रकार के वायरस के कारण होती हैं। इस बीमारी में अधिकांश संक्रमण तीन साल से पहले होते हैं और हल्के धीरे बुखार से शुरुआत होती हैं जो आगे चल के रेशेस होते हैं। बुखार आमतौर पर तीन से पांच दिनों तक रहता है। और रेशेस गुलाबी रंग के होते है और तीन दिनों से भी कम समय तक रहते है। यह मानव हर्पीसवायरस ६ (एचएचवी -6) या मानव हर्पीसवायरस ७ (एचएचवी -7) के कारण होता है। यह बीमारी आमतौर पर उन लोगों के लार से फैलती हैं जो अस्वस्थ होते हैं। हालांकि, यह गर्भावस्था के दौरान मां से बच्चे तक भी फैल सकता है। निदान आमतौर पर लक्षणों पर आधारित होता है लेकिन रक्त परीक्षणों के साथ पुष्टि की जा सकती है। सफेद रक्त कोशिकाओं की कमी से भी हो सकती है। 
बुखार के इलाज के लिए उपचार में पर्याप्त तरल पदार्थ और दवाएं शामिल हैं।इस रोग से लगभग सभी अपने जीवन में किसी समय पर संक्रमित होते हैं। पुरुष और महिलाएं दोनों समान रूप से इस रोग से प्रभावित होती हैं। इस रोग को पहली बार १९१० में वर्णित किया गया था जबकि १९८८ में इसके कारण का वायरस निर्धारित किया गया था। यह रोग कमजोर प्रतिरक्षा प्रणाली वाले लोगों में पुनः सक्रिय हो सकता है और इसके परिणामस्वरूप महत्वपूर्ण स्वास्थ्य समस्याएं हो सकती हैं।

संकेत और लक्षण

रोसेओला आमतौर पर छह महीने और दो साल की आयु के बच्चों को प्रभावित करता है, और अचानक उच्च बुखार (३९-४० डिग्री सेल्सियस, १०२.२-१०४ डिग्री फारेनहाइट) से शुरू होता है। दुर्लभ मामलों में, यह शरीर के तापमान में अचानक वृद्धि के कारण फेबरएल कंवलसन (फेबरएल दौरे या "बुखार फिट" के रूप में भी जाना जाता है) का कारण बन सकता है, लेकिन कई मामलों में बच्चे सामान्य दिखाई देता है। कुछ दिनों के बाद बुखार कम हो जाता है, और जैसे ही बच्चा ठीक हो रहा है, एक लाल रेशेस दिखाई देता है। यह आमतौर पर ट्रंक (धड़) पर शुरू होता है और फिर बाहों, पैरों और गर्दन में फैलता है। रेशेस में खुजली नहीं है और १ से २ दिनों तक चल सकता है। इसके विपरीत, खसरा से पीड़ित एक बच्चा आमतौर पर बीमार दिखाई देगा, संयुग्मशोथ के लक्षण, ठंडे जैसे लक्षण, और खांसी, और उनके रेशेस चेहरे को प्रभावित करेंगे और कई दिनों तक चलेगा। दुर्लभ मामलों में लिवर की समस्या हो सकती है।
बीमारी के कुछ संकेत या लक्षणों के साथ बच्चों का एक छोटा सा प्रतिशत एचएचवी -६ प्राप्त करता है। प्राथमिक एचएचवी -६ संक्रमण के दौरान लगभग ३०% बच्चों में एक्सेंथेमा सबिट्यूम होता है। अन्य लक्षणों को काफी महत्वपूर्ण दिखा सकते हैं कि अन्य गंभीर संक्रमण, जैसे मेनिनजाइटिस या खसरा से इनकार किया जाना चाहिए। फेबरएल दौरे के मामले में, आश्वासन के लिए चिकित्सा सलाह मांगी जा सकती है। हालांकि, फेबरएल दौरे हानिकारक नहीं हैं, उपचार की आवश्यकता नहीं है, और जब तक वे पांच मिनट से अधिक लंबे समय तक नहीं रहता है, कोई दीर्घकालिक नकारात्मक प्रभाव नहीं है।
दुर्लभ मामलों में, एचएचवी -६ बचपन के दौरान पहले संक्रमित वयस्क में सक्रिय हो सकता है और मोनोन्यूक्लियोसिस के लक्षण दिखा सकता है।

कारण

रोज़ोला दो मानव हर्पीसवायरस, मानव हर्पीसवायरस-६ (एचएचवी-६) और मानव हर्पीसवायरस-७ (एचएचवी-७) के कारण होता है, जिसे कभी-कभी सामूहिक रूप से गुलाबोलोवायरस के रूप में जाना जाता है। एचएचवी-६ (एचएचवी-६ ए और एचएचवी-६ बी) के दो प्रकार हैं और अमेरिका, यूरोप, दुबई और जापान में अध्ययनों से पता चला है कि एक्सेंथेमा सबिटम एचएचवी-६ बी के कारण होता है। एचएचवी-६ २ साल के बच्चों में ९०% तक देखा जाता हैं।

इलाज

एचएचवी-६ संक्रमण के अधिकांश मामले अपने आप बेहतर होते हैं। यदि एन्सेफलाइटिस होता है तो गैन्सीक्लोविर या फॉस्कार्नेट उपयोगी हो सकता है।
अकस्मात

अकस्मात शब्द संस्कृत का मूल शब्द है। इसका सामान्य अर्थ अचानक होता है। अकस्मात शब्द का उपयोग किसी घटना के अचानक घटित होने की उन परिस्थितियों में होता है जब यह बहुत ही सामन्य से अधिक अचानक होती है।

अन्य अर्थ

अचानक, सहसा, एकदम।
शाहबुद्दीन अहमद

शाहबुद्दीन अहमद बांग्लादेश के राष्ट्रपति थे। इनका कार्यकाल ९ अक्टूबर १९९६ से १४ नवम्बर २००१ तक रहा।